31982D0505
L 230/38
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА СЪВЕТА
от 12 юли 1982 година
относно сключването на Споразумение за международни случайни превози на пътници, извършвани с автобуси (ASOR)
(82/505/EИО)
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност, и по-специално член 75 от него,
като взе предвид предложението на Комисията (1),
като взе предвид становището на Асамблеята (2),
като взе предвид становището на Икономическия и социален комитет (3),
като има предвид, че Споразумението за международни случайни превози на пътници, извършвани с автобуси (ASOR) бе предмет на преговори между Комисията от името на Европейската икономическа общност и Австрия, Испания, Финландия, Норвегия, Португалия, Швеция, Швейцария и Турция в съответствие с преговорните директиви, приети от Съвета;
като има предвид, че ASOR допринася за развитието на услугите за случайни превози и насърчаването на туризма в Западна Европа,
ПРИЕ НАСТОЯЩОТО РЕШЕНИЕ:
Член 1
Споразумението за международни случайни превози на пътници, извършвани с автобуси (ASOR), заедно с декларациите, приложени към Заключителния акт, се одобряват с настоящото, от името на Европейската икономическа общност.
Текстовете, посочени в първа алинея, са приложени към настоящото решение.
Член 2
Председателят на Съвета депозира актовете, посочени в член 18 от спогодбата (4).
Съставено в Брюксел на 12 юли 1982 година.